जापान में भूकंप के बाद हवाई तट पर सुनामी  
जापान के समीप समुद्र में भयंकर भूकंप से उठीं सुनामी की पहली लहरें हवाई तट तक पहुंच गई हैं।
जापान के समीप समुद्र में भयंकर भूकंप से उठीं सुनामी की पहली लहरें हवाई तट तक पहुंच गई हैं। हालांकि फिलहाल नुकसान की कोई खबर नहीं है।  प्रशांत सुनामी चेतावनी केंद्र ने बताया कि वैआनी बंदरगाह पर स्थानीय समयानुसार तीन बजकर 24 मिनट पर लहरों में परिवर्तन देखा गया। उससे महज कुछ देर पहले वैकिकि में अपेक्षाकृत छोटी लहरें देखी गयी थीं।  अलास्का के पालमेर स्थित सुनामी चेतावनी केंद्र ने जापान में 8.9 तीव्रता के भूकंप के बाद हवाई और अमेरिका के पश्चिमी तट को सुनामी की चेतावनी दी है। लोगों से कहा गया है कि वे लहरों के बारे में पल पल की सूचनाओं पर ध्यान दें।